(Службено, у Београду)
Војислав Илић 

Поред осталога за данас ко ново
Покорно Вам јављам да знате и ово:
Наш "добри" Ђура, чиновник журнални,
Отишо је јутрос на збор либерални.
А вратиће се, насигурно зна се,
Код "безобразног" кафеџије Васе.
Још синоћ је целу изузео плату,
А већ данас виси Рибарцу о врату.
Учтиво Вам јављам да и ово знате,
Те да му од сад аконто не дате.

              Ч... К...
     Практикант и литератор за
          кварт палилулски

21. новембра 1892.

Извори 

 ''Војислав Илић: Лирско песништво, страна 228, 2. књига, Вук Караџић, Београд.

Војислав Илић